**Kære forældre i børnehave og fritidshjem**

**Onsdag d. 23. oktober kl. 19.00 – 21.00 inviteres i til forældremøde i Børnegården Katholt.**

**Vi har inviteret Karin Torp til at komme og holde foredrag om: ”Hvem bestemmer ved jer?”**

**Karin Torp tager udgangspunkt i hvordan vi er sammen med vores barn, og hvad det betyder for barnets udvikling og barndomsliv, at voksne har lederskabet.**

**Når man har fornøjelsen at have et barn, er man konstant i udvikling, da barnet hele tiden møder en i sproget og alle følelserne bliver berørt.**

**Karin vil på en humoristisk og varm måde tage pulsen på forældrerollen i dag på godt og svært. Samt give bud på, hvad vi voksne kan være opmærksomme og gøre i samværet med barnet.**

**Samt hvordan børn opfatter voksnes måde at tale og være sammen på – også når der opstår konflikter og hvorfor et nej kan være det kærligste man kan sige til sit barn.**

**Foredraget vil være krydret med mange dagligdags eksempler og give lattermusklerne motion og hjernen noget at tænke over.**

**Karin Torp er uddannet socialpædagog, har eget konsulentfirma. Bosiddende i Esbjerg. Hun har bl.a. arbejdet i forskellige institutioner og mange år med familiebehandling. Underviser forskellige faggrupper i kommunikation, børns udvikling og personaleudvikling.**

**Mød gerne op både mor og far, da det er svært at genfortælle foredraget til den der bliver hjemme. Vores erfaring fortæller, at rigtig mange siger: – ” ærgerligt vi ikke valgte begge at komme med”😊 I vil få lattermusklerne brugt og I vil kunne relatere til mange episoder hjemme hos jer selv.**

***Børnehaveforældre - I skal tilmelde jer på opslagstavlen ved jeres barns stue –***

***senest onsdag d. 9. oktober***

***Fritidshjembørnsforældre – I skal tilmelde jer på hjemmesiden under: Fritidshjem – selvbetjening for fritidshjem – forældremøde –***

***Senest onsdag d. 9. oktober***

***OG HUSK KUN TILMELDING ÈT STED😊***

**Kærlig hilsen**

**Personalet**